GiliGold/VAD_KnessetCorpus huggingface dataset:
יצחק פינדרוס:
זה יכול להיות חלק ממערך הדיגיטל
ישראל קיסר:
רצוי שזה יהיה חלק ממערך הדיגיטל
ישראל קיסר:
 אין סיבה שלא יהיה הזדהות ממשלתית טלפונית
יצחק פינדרוס:
אני אומר לך שאפשר להיכנס למערכת מנ"ע גם בטלפון רגיל
יצחק פינדרוס:
 אתה יכול להיכנס למערכת מנ"ע ולדעת בדיוק מה יש לך, מה אין לך
יצחק פינדרוס:
 אם זה לא ייפתר כמו שהיא אמרה קודם, בסוף אתם משאירים הרי אפשרות - - -
ישראל קיסר:
אין היום אפשרות לידני
ישראל קיסר:
 אין שום אפשרות לידני
ישראל קיסר:
 גם קבלות קהל שהם עשו ברחבי הארץ ובאמת כל הכבוד להם על זה, אני לא מזלזל בכלל, הפתרון שהם נתנו מוגבל מאוד, קודם כל כי קבלות הקהל היו בימים מאוד מצומצמים
יצחק פינדרוס:
היום אין שום דרך?
ישראל קיסר:
אין שום דרך
יצחק פינדרוס:
לא דרך מערכת ההזדהות?
קריאה:
רק נעדרי תעודות זהות
דפנה מאור:
 זה קבוצה מאוד קטנה
יצחק פינדרוס:
בסוף אנחנו מחויבים גם לשירות לאנשים שלא - - -
ישראל קיסר:
זה הנחיה של היועץ המשפטי לממשלה
ישראל קיסר:
 לא אני אומר את זה
דפנה מאור:
כמובן שגם הלשכה המשפטית של המשרד מכירה את הנושא הזה
דפנה מאור:
 זה הגיבוי שיש לנו
דפנה מאור:
 כל דבר אחר צריך את הבחינה שלו
יצחק פינדרוס:
אנחנו במסגרת הדיון בשבוע הבא נעלה גם את זה
ישראל קיסר:
זה משהו שהוא באמת צריך פתרון בכל משרדי הממשלה
ישראל קיסר:
 בדרגות הוא אקוטי כי זה צורך של כל אדם וזה משהו שאפשר לפתור אותו אפילו באופן פרטני, למלא נגיד עם שמיעת מידע
ישראל קיסר:
 בעבר היה במעונות, אדם היה יכול להקיש את מספר הבקשה ולשמוע, דרגה אושרה, לא אושרה
דפנה מאור:
זאת לא הבעיה
דפנה מאור:
 הבעיה שלי זה כשהוא צריך להשלים מסמכים
דפנה מאור:
 לתת את המידע, הייתי מוכנה למצוא הרבה פתרונות טכנולוגיים
ישראל קיסר:
יש לי פתרון גם להשלמת מסמכים
ישראל קיסר:
 אפשר לעשות כתובת מייל ייעודית לפי מספר הזהות של הילד
דפנה מאור:
עשינו את זה בוועדות קבלה
דפנה מאור:
 אני התעקשתי, בגלל כל הקשיים שאתה מעלה, לא לחייב את העלאת המסמכים דרך אתר ההזדהות הממשלתי
דפנה מאור:
 אני לא יכולה להגיד לך כמה מסמכים הגיעו למקומות הלא נכונים, וחלקם אנחנו עד היום לא יודעים למי לשייך אותם
דפנה מאור:
 אני לא יכולה להסביר לך כמה עבודה עשינו על זה
ישראל קיסר:
אני מאמין
ישראל קיסר:
 אני מקבל
ישראל קיסר:
 גם יש לי גוף שאני מפעיל אותו עם מערכת של פניות ואני מכיר את הדברים האלה ואת הבעיות האלה
ישראל קיסר:
 אני לא מתעלם מהן
ישראל קיסר:
 לנו נגיד יש כתובת מייל ייעודית לכל פונה
ישראל קיסר:
 לצורך העניין, יעשה כתובת מייל, מעונות@ - - -
דפנה מאור:
זה היה קישור ייעודי לכל פנייה
דפנה מאור:
 אי אפשר היה להגיש מסמכים על קישור של מישהו אחר, ומה שקרה, אני אומרת לך, היו לנו הרבה מאוד בעיות
ישראל קיסר:
אוקיי, אבל אם הורה שלח מייל לכתובת לא נכונה, זו תהיה אשמתו הבלעדית
ישראל קיסר:
 אם עושים כתובת מייל: מעונות
ישראל קיסר:
 מספר זהות של הילד@ - - - , מה שאתם רוצים שם, הורה ששלח עם מספר זהות נכון, ייקלט
ישראל קיסר:
 מי ששלח מספר זהות לא נכון, הוא לא ייקלט
דפנה מאור:
ואז אני מקבלת עשרות ומאות של פניות, אם לא אלפים, 'אבל שלחתי את המסמכים גם דרך מבקר המדינה, גם דרך הוועדה לפניות הציבור וגם אלי'
דפנה מאור:
 תיראו, אנחנו שוחחנו יותר מפעם אחת
ישראל קיסר:
נכון, אבל אנחנו שוחחנו על אנשים שכן שלחו מסמכים ויש להם אישורים על זה
דפנה מאור:
דיברנו על זה שאנחנו מחפשים פתרונות ואנחנו מנסים לפתור את זה
דפנה מאור:
 אני לא חושבת שזה שנצליח לעשות את זה מחוץ לאתר ההזדהות הממשלתי, יאפשר לנו בכמויות האלה, ואל תשכח, אנחנו עובדים על עשרות אלפים
דפנה מאור:
 זה לא מסמך אחד ולא 20
דפנה מאור:
 זה עשרות אלפי מסמכים
דפנה מאור:
 קשה מאוד
ישראל קיסר:
חייבים לתת פתרון לאנשים שלא - - -
יצחק פינדרוס:
לאלה שאין להם מערכת הזדהות ממשלתית והם לא קיימים שם, אנחנו נצטרך למצוא - - -
ישראל קיסר:
אפילו אדם שכן יש לו הזדהות ממשלתית
דפנה מאור:
לא, אין חיה כזו שיש מישהו שאין לו אתר הזדהות ממשלתית
דפנה מאור:
 אני לא מדברת על אלה שהם חסרי תעודות זהות
יצחק פינדרוס:
זה שיש לו בענן זה בסדר
יצחק פינדרוס:
 הוא מעולם לא נכנס לשם
יצחק פינדרוס:
 הוא לא יודע איך להגיע לשם
דפנה מאור:
בסדר, אז בשביל זה יצאנו לשטח לפתוח להם את זה
דפנה מאור:
 זה בדיוק מה שעשינו
ישראל קיסר:
זה ברישום, ובדרגות?
דפנה מאור:
אלה שנרשמו, כבר יש להם כי אנחנו פתחנו להם
ישראל קיסר:
אוקיי, אבל אין לו גישה, הוא לא מסתדר עם זה
ישראל קיסר:
 תנו לו לשלוח את זה במייל
דפנה מאור:
אנחנו יודעים שיש גם חדרי מחשבים
יצחק פינדרוס:
אני לא יודע איך להיכנס לשם, אני אומר לך
דפנה מאור:
הכנו סרטוני הסברה פשוטים וברורים איך להתחבר
דפנה מאור:
 עשינו את כל הדברים האלה
דפנה מאור:
 בסופו של יום אנחנו בעד ההורים
דפנה מאור:
 אנחנו לא נגדם
דפנה מאור:
 אין לנו שום כוונה חלילה לייצר קשיים במקום שאין
דפנה מאור:
      אני רוצה להגיד עוד משפט אחד אדוני, ברשותך
דפנה מאור:
 אני נכנסתי לתפקיד לפני שנה וחודש
דפנה מאור:
 היינו בלחץ מטורף עם תשפ"ב, עם בקשות שלא טופלו עדיין
דפנה מאור:
 אחד הדברים שאנחנו ניסינו לייצר כדי לחסוך מאנשים, נתנו להם טופס אנונימי
דפנה מאור:
 למי שאמר, אני לא מצליח, אני לא מצליח נתנו טופס אנונימי
דפנה מאור:
 אני יכולה להגיד לך ששעה אחרי ששלחנו להורה טופס אנונימי, קיבלנו 1,000 בקשות על הטופס הזה
דפנה מאור:
 איך אתה תתחיל לבדוק מי יכול ומי לא יכול? אנחנו לא נצא מהדבר הזה
דפנה מאור:
      כל ועדה מקצועית, כל רעיון שיש אני מוכנה לבדוק את זה ולבדוק לעומק בנפש חפצה
יצחק פינדרוס:
מכיוון שאני כבר עברתי על תקנון הכנסת ב-37 דקות, אבל זה בסדר מכיוון שאין פה עוד ח"כים מסיעות אחרות שיכולים להתלונן שתקעתי להם את ישיבת הסיעה, לכן אני מרשה לעצמי להרגיע את כולם
יצחק פינדרוס:
      בכל פתרון תמיד יש את ה-100% ויש את ה-90%
יצחק פינדרוס:
 פה אני לא חושב שבגלל 10% צריך להפיל את ה-100%, אבל אני לא חושב שבגלל ה-10% הם צריכים לשלם את המחיר
יצחק פינדרוס:
 צריך לחשוב על רעיון
יצחק פינדרוס:
 ברגע שנוריד לכם את חסרי תעודות זהות, יכול להיות שנצטרך למצוא
יצחק פינדרוס:
 נהיה יותר חכמים אחרי הישיבה שבוע הבא עם מערכת ההזדהות הממשלתית ועם רשות הדיגיטל שהם גם תומכים, כי הפתרון בסוף יצטרך להיות לכל המשרדים
יצחק פינדרוס:
 זה לא פתרון רק למשרד העבודה
יצחק פינדרוס:
 זה פתרון שיצטרך לבוא לכל המשרדים
יצחק פינדרוס:
 אנחנו נקיים על זה דיון נפרד ולכן אני לא רוצה עכשיו להיכנס לנושא הזה
יצחק פינדרוס:
      ברור לי דבר אחד, בסוף אם בקצה יש 5%, 6%, 7% אנשים שאין להם לא מייל כשר ולא מייל לא כשר ולא זה, אין להם נגישות, צריך למצוא להם פתרון
יצחק פינדרוס:
 איך בלי להשליך על כל ה-95%? אני מקבל את זה, אני לא מתווכח
יצחק פינדרוס:
 ברור שזה מוריד פניות מכם, זה מוריד עבודה מכם, זה מוריד לוחות זמנים
יצחק פינדרוס:
 זה כל הדברים האלה שאנחנו רוצים לעשות, אבל בסוף גם ה-5% האלה יצטרכו למצוא פתרון, כן משפטי, לא משפטי, זה לא רלוונטי, זה לא הדיון
יצחק פינדרוס:
 אני לא עכשיו בבית משפט
יצחק פינדרוס:
 בסוף נצטרך למצוא פתרון לאנשים האלה
יצחק פינדרוס:
 אני חושב שנהיה יותר חכמים אחרי שבוע הבא עם מערכת ההזדהות הממשלתית
שחר נוימן:
שחר נוימן ממערך הדיגיטל הלאומי
שחר נוימן:
 קודם כל מהמקום שלנו אני רוצה להחמיא לאגף עצמו שבאמת במשך שנים כל שנה מקדם דיגיטלית את הפעילות שלהם על מנת לעמוד בעומסים
יצחק פינדרוס:
אבל אל תהרגו את ה-5% בדרך
שחר נוימן:
לא אמרתי להרוג
שחר נוימן:
 מתוך ה-5% האלה יש 15% שקיבלו השנה עוד שירות טוב, כי אחרת אם לא היה להם את הפתרון הדיגיטלי, גם הם היו עומדים בתור ומחכים
שחר נוימן:
 האגף הוא פורץ דרך בכל מה שקשור ל- Ask Once להביא נתונים
שחר נוימן:
 הם התחילו את זה עם רשות האוכלוסין שכבר לא מצרפים יותר תעודות זהות וספחים
שחר נוימן:
 לא צריך את זה יותר
שחר נוימן:
 אפוטרופוסים שהם פרצו את הדרך וכבר לא צריך להעלות את הצווים
שחר נוימן:
 השנה זה התחיל עם ביטוח לאומי, וזה שנה הבאה בטח יתגבר וילכו למשרד החינוך, וזה ילך ויהיה יותר טוב והתהליך ידרוש מינימום מסמכים ואז יהיה אפשר להנגיש אותו גם במקומות כמו עמדות שירות שפזורות, ולא יצטרכו ללכת לאנשים לבקש כסף והם יוכלו לעשות את זה בעצמם בעמדות שירות שנמצאות ברחבי הארץ, בסופרפארם או במקומות כאלה
ישראל קיסר:
חסר מאוד עמדות שירות והן הרבה פעמים לא תקינות
ישראל קיסר:
 עמדות שירות, טכנית, לא מהוות פתרון
יצחק פינדרוס:
יש לנו ישיבה בשבוע הבא על הנושא הזה
יצחק פינדרוס:
 תכינו את עצמכם לפתרון
יצחק פינדרוס:
 בסוף צריך פתרון
יצחק פינדרוס:
 תחשבו על רעיון, אם זה טלפוני, אם זה הקש את מספר הזהות שלך בטלפון
יצחק פינדרוס:
 יש דברים כאלה
יצחק פינדרוס:
 הם קיימים
יצחק פינדרוס:
 תנסו לחשוב מחוץ לקופסה, כי בסוף זה יעצור גם אתכם
יצחק פינדרוס:
 זה לטובת המערך הדיגיטלי
יצחק פינדרוס:
 יש פתרון
יצחק פינדרוס:
 הפתרון קיים
יצחק פינדרוס:
 תנסו לחשוב מחוץ לקופסה על פתרון לאותם 4%, 5%, לא יודע כמה זה, אבל יש אחוז מסוים שהם בסוף יצטרכו פתרון אחר
יצחק פינדרוס:
 תנסו לחשוב על איזשהו פתרון, אם זה IVR או משהו אחר איך להתמודד, כי בסוף אנחנו נגיע בכל משרד
יצחק פינדרוס:
 אנחנו מגיעים לזה, דרך אגב
יצחק פינדרוס:
 אתם מכירים את זה
יצחק פינדרוס:
 היינו פה בדיונים אחרים, בבנקים
יצחק פינדרוס:
 אנחנו מגיעים בסוף לאיזשהו מקום ואין לנו שום עניין לעצור את התהליכים האלה כי זה מיטיב עם כולם
יצחק פינדרוס:
     משרד החינוך
אילן ליבוביץ:
אסף ליבוביץ' מאגף לחינוך הגיל הרך במשרד החינוך
אילן ליבוביץ:
 אנחנו כאמור בצד של ההיצע והליווי והפיקוח של המעונות
יצחק פינדרוס:
לכם יש מידע איפה יש הכי הרבה בעיות?
אילן ליבוביץ:
יש לנו מידע מהצוותים
אילן ליבוביץ:
 יש לנו מיפוי בהתאם לחברות שונות
אילן ליבוביץ:
 יש למשל את החברה הערבית ששם דווקא המעונות הפרטיים יותר זולים מהמעונות
יצחק פינדרוס:
גם בחברה החרדית
אילן ליבוביץ:
גם בחברה החרדית
אילן ליבוביץ:
 כמובן אנחנו עושים עבודת מטה נרחבת להגדלת ההיצע
אילן ליבוביץ:
 נגיד שהמדיניות שלנו כרגע באמת, שבינוי לא יהיה ללא צוותים
אילן ליבוביץ:
 לא יהיו פילים לבנים
אילן ליבוביץ:
 זה משהו לטווח ארוך, שגם אחרי שהורים יקבלו את המדרגה, יהיה להם גם מעון לרשום, ומעון איכותי
יצחק פינדרוס:
אני כן מציע שאתם תנסו גם ללחוץ על משרד החינוך לקבל מיפוי של אותם 15,000 שנשארו בחוץ, ותעשו את הניתוח שלכם
יצחק פינדרוס:
 אני מוכן לקבל את זה שיש מקומות שזה רישום לצורך בדיקה כללית
יצחק פינדרוס:
 קחו פשוט מיפוי ולדעתי זה ייתן לכם אינדיקציה איפה צוואר הבקבוק בעניין הזה
יצחק פינדרוס:
      דפנה, אני חייב להגיד לך באמת שאני נמצא בדיונים על מעונות יום כבר הרבה מאוד שנים, גם בתפקידיי הקודמים והרבה לפני שהגעתי לכנסת
יצחק פינדרוס:
 אני חייב לומר באמת שאפו, עבודה אמיתית
יצחק פינדרוס:
 קידמנו המון
יצחק פינדרוס:
 אנחנו לא נמצאים במקום שהיינו בו על אף התלונות ועל אף שגם לנו יש
יצחק פינדרוס:
 את יודעת, את מוצפת גם מהוועדה וגם מהלשכה שלי וגם מהלשכה שלו וגם מכל המקומות האלה, אבל באמת אנחנו לא נמצאים איפה שהיינו שנה שעברה ולא איפה שהיינו לפני שנתיים
יצחק פינדרוס:
 אנחנו רחוקים מאוד משם
יצחק פינדרוס:
 אנחנו במצב הרבה יותר טוב
יצחק פינדרוס:
 תלחצו על משרד החינוך לבנות עוד קצת ואז אנחנו נהיה בפחות ועדות קבלה שלא התקבלו
דפנה מאור:
זאת עבודת צוות
דפנה מאור:
 יש לנו באגף צוות מעולה שבאמת מקדיש את עצמו לטובת העניין
דפנה מאור:
 זה לא עבודה של בן אדם אחד
יצחק פינדרוס:
אני חייב לומר לך שאני מאמין גדול בזה
יצחק פינדרוס:
 לא הייתי יכול לעשות שום דבר כאן בוועדה בלי הצוות של הוועדה
יצחק פינדרוס:
 לא יכולתי לעשות שום דבר בלשכה בלי הצוות של הלשכה, ואין לי ספק שגם אצלכם זה הכול עבודה של כולם ובאמת שאפו
יצחק פינדרוס:
בוקר טוב, אני מתנצל על האיחור, ממש מתנצל בפני כולם
יצחק פינדרוס:
 אנשים הגיעו בזמן
יצחק פינדרוס:
     אני מתכבד לפתוח את ישיבת הוועדה לפניות הציבור ט"ז בתמוז התשפ"ג
יצחק פינדרוס:
 הנושא הוא פגיעה בזכויות הסטודנטים הזכאים במלגות "מילגו"
יצחק פינדרוס:
     אני אתחיל אולי במשפט אחד – אני לא זוכר הרבה פעמים שהיה אולי משהו דומה לזה, שהיה נושא שקיבלנו עליו כל כך הרבה תלונות
יצחק פינדרוס:
 ממש לא זוכר דבר כזה
יצחק פינדרוס:
 בעיקר התלונות היו על השירות
יצחק פינדרוס:
 כמובן שאנשים לא היו זכאים, אבל אני מדבר באמת, מספר רב מאוד של תלונות, לא תלונות בודדות
יצחק פינדרוס:
 מכאן הבנו שיש פה איזושהי בעיה
יצחק פינדרוס:
 וגם הדחיפות בוועדה, על פי רוב דברים כאלו לוקחים זמן, אנחנו מדברים על תחילת שנת הלימודים, מדברים על הכנסת לפני פגרה, סדרי יום דיי מלאים של הוועדה, אבל נדרשנו לנושא הזה
יצחק פינדרוס:
      אני אתחיל בהחלט מהנציגים, אלה שפנו, פנו הרבה
יצחק פינדרוס:
 אבל אנחנו נתחיל עם נציגים ונתחיל עם נציגי הסטודנטים
יצחק פינדרוס:
 תרצה דרדיק, סטודנטית
יצחק פינדרוס:
 בבקשה
תרצה דרדיק:
תודה רבה
תרצה דרדיק:
 אני תרצה דרדיק, אני סטודנטית למשפטים שנה א', אימא ל-6 ילדים
תרצה דרדיק:
 במצב שלי כאישה חרדית שלא עשתה צבא – המלגה היחידה שהייתה פתוחה בפניי זו מלגת משרד החינוך
תרצה דרדיק:
 זו מלגה שבניתי עליה, מתחילת השנה אנחנו משלמים שכר לימוד מאוד גבוה, בתחילת השנה אנחנו יודעים שבחודש יוני אנחנו מקבלים את המלגות
תרצה דרדיק:
 זה דבר שעובד כבר שנים, עובד בצורה תקינה, עובד כמו שצריך
תרצה דרדיק:
 ואני מגישה את כל הטפסים, המון טפסים להגיש, המון ניירת
תרצה דרדיק:
 אני גם, בתפקידי, יועצת מס, מחשבת שכר, אני מתעסקת עם טפסים ואני יודעת להגיש טפסים וגם לטפל בהם
תרצה דרדיק:
      אני מקבלת הודעת דחייה מאוד מהר
תרצה דרדיק:
 אני שואלת מה קרה, כתוב שלא עמדתי בתנאי הסף
תרצה דרדיק:
 היה איזשהו טופס לא תקין, טופס של אישור גובה שכר לימוד
תרצה דרדיק:
 אני בודקת את הטופס – הוא תקין
תרצה דרדיק:
 זה הטופס, זה מה שכולם הגישו
תרצה דרדיק:
 אני מבקשת שוב, ואני פונה אחרי שעות של המתנה בקו
תרצה דרדיק:
 זה דבר שבאמת כל הסטודנטים התלוננו עליו, יש לנו קבוצה גדולה מאוד של סטודנטים
תרצה דרדיק:
 זמני המענה הם בין שעתיים לשלוש, במקרה שזה לא מתנתק, כלומר
תרצה דרדיק:
 יש זמני מענה נוראיים
תרצה דרדיק:
 מסתבר שהטופס כן תקין, זו הייתה טעות
תרצה דרדיק:
 אחר כך אני מקבלת עוד הודעת דחייה, אני בודקת בנתונים
תרצה דרדיק:
 עכשיו, אני בן אדם שבאמת יודע לבדוק
תרצה דרדיק:
 יש המון סטודנטים שלא יודעים אפילו להבין למה הם נכשלו
תרצה דרדיק:
 אני בודקת, אני רואה שבנתונים שלי כתוב שיש לנו 3 נפשות במשפחה ושההכנסה שלי פי 2 יותר גבוהה
תרצה דרדיק:
 מסתבר שיש טעויות הקלדה
תרצה דרדיק:
     כלומר, אני רוצה לדבר פה דבר ראשון על זמני מענה, על שירות לקוי
תרצה דרדיק:
 אנחנו סטודנטים, אנחנו עובדים, אני חושבת שבאמת, האנשים שפונים למלגה הזו הם אנשים במצב סוציו-אקונומי נמוך, במצב שהמלגה הזו היא אחד הדברים היחידים שהם יכולים להצליח לשרוד באמצעותם את התואר
תרצה דרדיק:
 אנחנו משלמים הון תועפות על הלימודים, אנחנו במצב שלא מאפשר לנו לעשות את זה וזה נדחה, ואנחנו אמורים לעמוד שעות
תרצה דרדיק:
 אני חושבת שבכל הזמן הזה אני אישית חיכיתי לפחות 6 שעות על הקו, ויש אנשים שחיכו עוד יותר שעות ולא הצליחו
תרצה דרדיק:
 אפילו פה, בכניסה לכנסת, אני באה להציג את עצמי בכניסה, השומרת אומרת לי "יופי טוב, תלכי, בעלי לא קיבל מלגה"
תרצה דרדיק:
 אני אומרת לה "בואי תכנסי, הנה יש לנו פה גם את זאת שאחראית על התקשורת, גם לא קיבלה מלגה
תרצה דרדיק:
" לכל מקום שאנחנו רק אומרים לאן אנחנו הולכים, אומרים לנו "יופי"
תרצה דרדיק:
     עכשיו, אנחנו עוד הלכנו ונלחמנו
תרצה דרדיק:
 יש המון סטודנטים שלא ידעו להילחם ושלא מסוגלים
תרצה דרדיק:
 זו המון התעסקות, זה המון זמן, זה המון כוח
תרצה דרדיק:
 לא כולם יכולים ולא כולם יודעים לנתח למה הם נדחו
תרצה דרדיק:
 כלומר, אנחנו מבקשים פה דבר ראשון להנגיש את הבעיות
תרצה דרדיק:
 בשנים הקודמות, כשזה עבר דרך משרד החינוך, הכול עבד כמו שצריך
תרצה דרדיק:
 ביררנו אצל סטודנטים
תרצה דרדיק:
 אני שנה א', לא ניגשתי שנה שעברה - - -
יצחק פינדרוס:
סליחה שאני עוצר אותך פה, מה זאת אומרת, שנה שעברה לאן הגשת?
תרצה דרדיק:
אני לא הגשתי אבל זה היה דרך משרד החינוך
יצחק פינדרוס:
משרד החינוך
יצחק פינדרוס:
 הגישו למשרד הראשי?
תרצה דרדיק:
כן, כן
תרצה דרדיק:
 היה איזשהו אתר, העלו טפסים, הטפסים טופלו כמו שצריך
תרצה דרדיק:
 בן אדם כמו אצלי, שקיבלתי הודעת דחייה בלי שום סיבה והייתי צריכה ללכת ולברר במשך שעות מה הייתה התוצאה שהייתה טעות גם, הם קיבלו מכתב מפורט איפה היו הטעויות
תרצה דרדיק:
 הם יכלו להעלות בחזרה את הטפסים
תרצה דרדיק:
     פה, יש לנו בעיה גם של אנשים שלא יודעים למה הם נדחו
תרצה דרדיק:
 הם בעצם העבירו את כל נושא המלגות לפר"ח
תרצה דרדיק:
 זה היה בתפעול של משרד החינוך, וזה עבר לפר"ח בגלל הידע והמקצועיות שלהם בחלוקת מלגות, יש הרי מלגות פר"ח שמתקבלות כל שנה לאנשים שעושים התנדבות
תרצה דרדיק:
 אז הם אמרו אוקיי, כנראה שהיה איזשהו מכרז, אני לא יודעת איך זה עבד, אבל זה עבר אליהם כדי שהתפעול והשירות יהיה יותר תקין וזה קרס
תרצה דרדיק:
 זה קרס
תרצה דרדיק:
 אני בן אדם שיודע גם להפעיל דברים כאלו, אפשר לעשות את זה הרבה, הרבה יותר טוב
תרצה דרדיק:
 יודעים את סדר הגודל של הסטודנטים שפונים, צריך יותר מענה, צריך זמני מענה גדולים יותר
תרצה דרדיק:
 אתם רואים שזה קורס, תגבירו שעות
תרצה דרדיק:
 תעשו את זה בצורה יותר תקינה
תרצה דרדיק:
 אני לא מדברת כרגע על הקריטריונים ששונו, זה נושא לוועדה אחרת, כי לאנשים, שינו להם קריטריונים בלי שהם ידעו והם לא זכאים למרות שהם זכאים בעצם
תרצה דרדיק:
     עוד דוגמא – אנשים עמדו שעות בקו, בשעה 17:00 מסתיים המענה
תרצה דרדיק:
 יש מענה מ-08:00 עד 17:00, בנאדם עלה ב-15:00 על הקו, חיכה שעתיים על הקו, ב-17:00 התנתקה השיחה כי נגמרו שעות המענה
תרצה דרדיק:
 כלומר, אנשים שעות מחכים בתור ועוד לחינם
תרצה דרדיק:
 יש לי דוגמאות אינספור, באמת, יש לנו דוגמאות פה עד להודעה חדשה
תרצה דרדיק:
 אנשים שזכאים מכל כיוון
תרצה דרדיק:
 גם במצב קשה, גם במצב משפחתי קשה, עם כל המצבים ואין מענה
תרצה דרדיק:
 זה מאוד לא מונגש
שיינדי סדובסקי:
אני רוצה שניה להוסיף עוד נקודה, גם אני סטודנטית למשפטים
יצחק פינדרוס:
מה השם שלך?
שיינדי סדובסקי:
אני שיינדי, שיינדי סדובסקי
שיינדי סדובסקי:
     אני גם העליתי את כל המסמכים של המלגה, הכל כתוב לי שעלה, בסוף קיבלתי דחייה כשבנתונים שום נתון לא עלה
שיינדי סדובסקי:
 זאת אומרת, אני אפילו לא יודעת על מה הדחייה
שיינדי סדובסקי:
 אז אחרי כמעט 6 שעות המתנה על הקו קיבלתי תשובה, ואז היא אומרת לי אחרי שהיא גם בודקת, לקח כמעט בסוף כל הסיפור איזה 8 שעות המתנה
שיינדי סדובסקי:
 להזכיר, אני אמא ל-5 ילדים, 3 משרות, ילד חולה סרטן
שיינדי סדובסקי:
 ואחרי זה היא אמרה לי, את סטודנטית על תנאי כי את עושה מכינה ביחד עם תואר ראשון, אז את בכלל לא יכולה להיות זכאית גם למלגה
שיינדי סדובסקי:
 אולי כן אולי לא, אני לא יודעת, אני גם לא יודעת להגיד לך
שיינדי סדובסקי:
 תגישי ערעור בחזרה, כלומר עוד ערעור, ונפתח לך את זה עוד כמה ימים
שיינדי סדובסקי:
 תעקבי אחרי האתר ותראי שנפתחת לך האפשרות לערעור ואז תנסי להגיש עוד ערעור
יצחק פינדרוס:
  טוב
יצחק פינדרוס:
 צופיה קלה
צופיה קלה:
בוקר טוב, אני רוצה להמשיך את הדברים שתרצה ושיינדי אמרו, אני רוצה לדבר על טיב השירות שהיה לנו מול "מילגו" עצמו
צופיה קלה:
 אני לדוגמא קיבלתי את אותו הדבר – מייל קצר, שורה וחצי שלא מפורט שם שום דבר
צופיה קלה:
 כתבו לי את לא עומדת בקריטריונים נקודה
צופיה קלה:
 אמרתי טוב, ננסה ליצור קשר
צופיה קלה:
 אני עובדת בנציבות וכשיוצרים קשר אני יודעת שמתקשרים, מרימים טלפון, שואלים "מי מה מו" ואומרים לי בעצם מה העניין
צופיה קלה:
 אני מרימה טלפון, מחכה שעה, מחכה שעה וחצי, מחכה שעתיים, אין מענה
צופיה קלה:
 כעבור שעתיים ועשר דקות, יש לי הכל, צילומי מסך, מתנתקת השיחה והתחלתי להתייאש עד שפתחנו קבוצה של כלל הסטודנטים שהתחלנו להעלות את הנושא ולדבר עליו
צופיה קלה:
 ניסיתי להתקשר שוב, עוד פעם, שעה וחצי על הקו ואין מענה
צופיה קלה:
 בסוף, יום אחד המתנתי שעתיים וארבעים דקות על הקו, קיבלתי מענה - - -
יצחק פינדרוס:
לפי מה שחברות שלך אמרו, התמזל מזלך
צופיה קלה:
כן, ממש, ממש התמזל מזלי
צופיה קלה:
 וזה מטורף, שעתיים וחצי שאני על הקו
צופיה קלה:
 ומילא אם היה שעתיים וחצי שאמרו לי באיזה שלב אני, באיזה מספר אני בתור, כדי שאדע מתי יהיה מענה; אני שעתיים וחצי על הקו ואין אפילו צלצול של קו, שום דבר
צופיה קלה:
 שיחה כאילו אני בכלל לא מתקשרת
צופיה קלה:
 שעתיים וחצי שקט
צופיה קלה:
 אמרתי טוב, ננסה כי בקבוצה אנחנו יודעים שזה ככה עובד
צופיה קלה:
 וזה פשוט מטורף
צופיה קלה:
     שבוע שעבר, סטודנט המתין שלוש וחצי שעות על הקו עד שהוא קיבל מענה
צופיה קלה:
 וגם זה, ברוך השם, גם התמזל מזלו
צופיה קלה:
 וזה דברים שאני שואלת עצמי, אנחנו בתור סטודנטים, אנחנו עובדים שעות, המשכורות שלנו ממש קטנות, הכסף שאנחנו משלמים על הלימודים עצמם מטורף
צופיה קלה:
 כל הסטודנטים, אנחנו בעצם בונים על המלגה הזו
צופיה קלה:
 זה לא שאנחנו לא עומדים בקריטריונים, יש מאתנו שעומדים ממש, אפשר לפתוח כל מיני טפסים ולראות שאחד אחד מאתנו, באמת, נתקע
צופיה קלה:
     אימא שלי, יש לה נכות
צופיה קלה:
 כשעליתי לשיחה אחרי שהמתנתי שעתיים וחצי, המוקדנית על הקו אומרת לי תמתיני שניה והשאירה אותי 15 דק' על הקו בלי שום דבר
צופיה קלה:
 כבר לא ידעתי אם נותקתי
צופיה קלה:
 ואז היא אומרת לי לא חישבו את הנכות של אימא שלך, תכתבי גם על זה בערעור עצמו
צופיה קלה:
 שזה נקודה, אני אומרת, מטורף
צופיה קלה:
     עוד נקודה קטנה, אחרי המענה, כעבור שעתיים וחצי של המתנה, אחרי המענה עצמו מוקדנים איתרו סטודנטים
צופיה קלה:
 הם אמרו להם תגישו טפסים מסוימים בערעור עצמו, הגישו את הטפסים ואמרו להם זה לא הטפסים שאתם בכלל צריכים להגיש
צופיה קלה:
 וזה שוב, ללכת למנהל הסטודנטים שלנו, כל אחד איפה שהוא לומד, וזה שוב ללכת ל"מילגו" וככה לטרטר את הסטודנטים עד שבעצם הגענו לתאריך של סיום הגשת הערעורים
צופיה קלה:
 והסטודנטים אפילו לא הצליחו להגיש את הערעור כמו שמגיע להם
צופיה קלה:
     וגם, בעיות טכניות באתר עצמו
צופיה קלה:
 חוץ מהמענה הטלפוני, היה אפשר להגיש מכתב באימייל שבו אנחנו מפרטים על הערעור, למה אנחנו רוצים לערער
צופיה קלה:
 אני הגשתי באימייל ועוד רבים גם הגישו באימייל
צופיה קלה:
 אף אחד מאתנו כמעט לא קיבל תשובה
צופיה קלה:
 הבודדים מאיתנו שקיבלו תשובה, קיבלו ממש תשובה של כמה שורות כאילו בוט כותב את התשובה
צופיה קלה:
 בכלל לא מפורט שום דבר, כלום, כמה שורות קצרות, כאילו רק כדי לעשות "וי" במערכת שימחקו את השם שלנו וזהו
צופיה קלה:
 כאילו אין סטודנטים מאחורה שעומדים מאחורי המכתבים ששלחנו
צופיה קלה:
      ועוד בעיות טכניות באתר עצמו, ערעורים שהגשנו, סטודנטים מסוימים, הערעורים עצמם לא הועלו לאתר
צופיה קלה:
 כעבור התאריך שראינו שכבר הסתיימה הגשת הערעור, סטודנטים מאתנו פתאום מגלים ערעורים שבכלל לא הוגשו
צופיה קלה:
 אחרי הגשת הערעורים, אנחנו רואים ערעורים שלא הוגשו בכלל לאתר, לא עלו
צופיה קלה:
 למרות שהעלינו ועבדנו על זה מאוד קשה, עד שהיה לנו מענה והכל
צופיה קלה:
     וגם כעבור שעתיים וחצי, שוב, אני חוזרת לעניין של השיחות, כעבור שעתיים וחצי המתנה היו מוקדנים שענו לנו לטלפונים, אמרו לנו תמתינו על הקו, אני ברוך השם לא התנסיתי בזה, אחרי כמה דק של המתנה על הקו השיחה נותקה
צופיה קלה:
 המוקדנים לא חזרו אלינו
צופיה קלה:
     ועוד נקודה קטנה – אני רוצה לדבר על סטודנטים מסוימים שקיבלנו אפשרות שאנחנו בנתק כלכלי
צופיה קלה:
 אני בת 18 וחצי, חישבו אותי כאילו ההורים שלי משלמים לי על המלגה עצמה
צופיה קלה:
 אני מממנת לעצמי את הלימודים, אני מממנת לעצמי את הכול, אני בנתק כלכלי מההורים שלי ו"מילגו" עצמו לא נתנו לנו בכלל אפשרות לסמן מתי שהגשנו את המלגה עצמה, לסמן שאנחנו בנתק כלכלי
צופיה קלה:
 בהתחלה הגשתי את המלגה בלי טפסים של ההורים שלי כי ידעתי שהם יחשבו את השכר של ההורים שלי וזה לא נכון, זה לא אמור להיות ככה
צופיה קלה:
 ואז הם אמרו לי שההגשה שלי, של המלגה עצמה לא נכונה ושאני צריכה בעצם לצרף גם את הטפסים של ההורים שלי
צופיה קלה:
 צירפתי את הטפסים של ההורים וכמובן קיבלתי ערעור, כשדיברתי בטלפון אמרו לי שאני לא עומדת בקריטריונים בגלל ההורים שלי
צופיה קלה:
 הסברתי להם שאני בנתק כלכלי, שלחו אותי לעורך דין לחתום על טופס ועכשיו גילינו, היום בבוקר, לסטודנט אחד אמרו שמנהל המלגה אמר שסטודנטים שהיה להם נתק כלכלי מההורים, בגלל שהם לא ציינו הם כנראה לא יקבלו את המלגה עצמה
צופיה קלה:
 עם איתן ארתור – אני לא יודעת אם הוא כאן – דיברנו, מי שדיבר איתו, שזה מטורף
צופיה קלה:
 למה שלא נקבל?
יצחק פינדרוס:
     יש פה מישהו מהתאחדות הסטודנטים? הם נרשמו ולא הגיעו?
קריאה:
נרשמו שלושה, אבל הם לא כאן
יצחק פינדרוס:
שלושה ולא הגיעו, טוב
יצחק פינדרוס:
 אולי כמוני קרה להם פאנצ'ר, יכול לקרות לכולנו
יצחק פינדרוס:
יש עוד נציגים פונים שלא רשומים פה?
תרצה דרדיק:
אני רוצה רק להוסיף את ה - - -
יצחק פינדרוס:
כן אבל בקצרה כי אני רוצה לתת לעוד
תרצה דרדיק:
בסדר, שתי מילים, פשוט הנתונים הוקלדו בצורה שגויה
תרצה דרדיק:
 אני יש לי 6 ילדים אז הגשתי ספח מלא, אין אפשרות לטעות, והוקלדו 3 נפשות
תרצה דרדיק:
 כלומר, זה הוקלד ברמה חובבנית מאוד
תרצה דרדיק:
 היה נראה שזה מזולזל, ממש לא מכבד ומזלזל מאוד
יצחק פינדרוס:
עוד מישהו מהסטודנטים שפנה? לא
יצחק פינדרוס:
      אז אני סתם רוצה, קודם כל בשביל ההבנה שלי, מי אחראי על הפרויקט הזה?
אורי סבג:
המועצה להשכלה גבוהה
יצחק פינדרוס:
המועצה להשכלה גבוהה
יצחק פינדרוס:
 אז אולי כמה מילים?
אורי סבג:
אני אתן מסגרת לדברים באמת כדי - - -
יצחק פינדרוס:
רק רגע, אני אמרתי, כמו שהקדמתי בהתחלה, ואמרתי את זה כי איחרתי
יצחק פינדרוס:
 אני לא זוכר
יצחק פינדרוס:
 הדבר היחידי שדומה לזה היה כשמעונות היום עברו ממשרד החינוך למשרד העבודה, או אחרת, אני כבר לא זוכר מאיפה זה עבר לאיפה, זה עבר בכמה משרדים, עבר הלוך, חזור
יצחק פינדרוס:
 זה הדבר היחידי שאני זוכר שהוועדה הוצפה בכמות כזאת
יצחק פינדרוס:
 אני לא זוכר מקרה שבתקופה כל כך קצרה, הצפה של פניות, באמת
יצחק פינדרוס:
 אנחנו קיבלנו עד השנה 1,200 פניות בכל מיני נושאים, טופלו
יצחק פינדרוס:
 לא כינסנו וועדה על כל פניה
יצחק פינדרוס:
 אבל משהו שהוא פתאום איזשהו בליץ של הצפות שאנחנו פשוט, לא עבד
יצחק פינדרוס:
 אז אולי תיתן לנו קצת מסגור של הדברים, איפה אנחנו עומדים
אורי סבג:
כן, אז נעים מאוד, יוסי סבג, המועצה להשכלה גבוהה
אורי סבג:
     אני אתן מסגרת לדברים, לכלל הדברים, ואז גם אתייחס באמת אולי לחלק מהטענות והדברים שעלו
אורי סבג:
      מלגת קרן הסיוע לסטודנטים, מלגת "מילגו" בשם החדש שלה שבעצם מותגה השנה באופן מחודש, זו קרן המלגות הכי גדולה במדינת ישראל שמסייעת לתלמידי תואר ראשון ותלמידים במכינות קדם אקדמיות
אורי סבג:
 מדובר בקרן שמידי שנה מוגשים אליה למעלה מארבעים אלף בקשות וזוכים באזור החמש עשרה אלף סטודנטים, כמובן לאור מגבלת התקציב שיש לנו בחלוקת המלגות
אורי סבג:
     קרן הסיוע הזו בעצם, מאז ומתמיד, הייתה של המועצה להשכלה גבוהה
אורי סבג:
 סטודנטים מיתגו את זה כמלגת משרד החינוך כי התפעול של זה בשנים עברו, עד השנה האחרונה בעצם, הייתה תחת אחריות של משרד החינוך
אורי סבג:
 עכשיו, אולי לא כולם זוכרים, אבל היו לנו גם קשיים בשנים קודמות
אורי סבג:
 היו לא מעט קשיים בשנים האחרונות תחת ההפעלה של משרד החינוך
אורי סבג:
 אני כמובן לא אומר את זה כהוצאת דיבה, אבל באמת היו גם זמני המתנה בטלפונים וגם כשלים טכניים וגם אי זכאויות כאלו ואחרות, ובאמת הוחלט ע"י ות"ת מל"ג ועל ידי ועדה של קרן הסיוע לסטודנטים לעשות העברת בעלות תפעולית ממשרד החינוך למכון דוידסון פר"ח, שבעצם מתפעל לנו החל מהשנה את המלגות הללו
אורי סבג:
      המעבר הזה, כבר, אנחנו מינפנו אותו לנצל את זה לא רק למעבר טכני של אחריות תפעולית אלא למעבר כולל שהוא הרבה יותר הוליסטי, ואני אסביר
אורי סבג:
 המעבר הזה, בעצם, הקריטריונים שהיו בשנים קודמות לא נבחנו עשרות שנים
אורי סבג:
 הקריטריונים היו, עד השנה הנוכחית, הרציונל בבניית הקריטריונים היה למצוא איזשהו סט קריטריונים שעוקף את הנושא הזה של תלושי שכר
אורי סבג:
 מסיבות שונות, אני לא אכנס אליהן, ובאמת עלה צורך, הוקמה ועדה ייעודית לנושא הזה, והבנו שיש צורך בשינוי הקריטריונים, הן ברמה המהותית והן ברמה התפעולית